Vincentas Kadlubekas

Vincentas Kadlubekas (, dar žinomas kaip magistras Vincentas, Vincentas Krokuvietis; 1150 m. Karvuve – 1223 m. kovo 8 d.) – XIII a. Krokuvos vyskupas ir lenkų istorikas.

Gimė apie 1150 m. turtingoje šeimoje Karvuve. Studijavo Bolonijoje. 1207 m. rugsėjo 11 d. paskirtas Krokuvos vyskupu. Parašė 4 tomų lenkų istoriją Chronica seu originale regum et principum Poloniae. Sudaro dialogai su Gniezno arkivyskupu Jonu ir Krokuvos vyskupu Motiejumi. Pirmajame tome remiamasi legendomis, antrajame – Galo Anonimo užrašais, o paskutiniuose dvejuose – paties Vincento įspūdžiais. Vėlesni lenkų politikos, visuomenės veikėjai plačiai rėmėsi magistro Vincento kronika.

Nėra sutariama, kodėl Vincentas rašė kroniką: vieni mano, kad Kazimiero II Teisingojo pavedimu, kiti – Lešeko Baltojo pavedimu, taip pat yra manančių, kad Vincentas Kadlubekas kroniką parašė Jendžejuvo vienuolyne, jau pasitraukęs iš vyskupo pareigų. Vyskupo pavardė Kadlubekas minima tik nuo XV a., todėl nėra žinoma, ar ji autentiška„Baltų religijos ir mitologijos šaltiniai“ I t. Norbertas Vėlius, Mokslo ir enciklopedijų leidykla, 1996. T.1: 204-205 psl..

 Šaltiniai 

Kadlubekas
Kategorija:Lenkijos dvasininkai
Kategorija:Krokuvos vyskupai